שינוי בהנחיות מס הכנסה - זקיפת שווי שימוש בהסעת הטכניון – קו נהריה

עובד/ת יקר/ה

1. בשנת 2004 פורסמה הוראת ביצוע של מס הכנסה (20/2004 מיום 9/9/2004 המצ"ב) המחייבת מעסיקים המעמידים לרשות עובדיהם הסעה מאורגנת לעבודה, לזקוף בשכר העובדים את עלות ההסעה.
2. מס הכנסה מחייב את הטכניון לזקוף שווי ההטבה למס בגין השימוש בהסעות, החל מינואר 2015.
3. המשמעות של זקיפת שווי הטבה היא הוספת סכום ההטבה, שאינו משולם בפועל לעובד בכסף, לבסיס השכר החייב בתשלום מיסים. על מנת להמחיש את העניין, ניתן לראות דוגמה לכך ביחס לפטור משכר לימוד – לעובדים הנהנים מפטור משכר לימוד לבני משפחתם, שווי ההטבה נזקף בשכרם.
4. הסכום ביחס לכל אחד ואחת מכם מחושב לפי עלות ההסעה למעסיק חלקי מספר העובדים הנוסעים בהסעה. בהסעה מנהריה העלות לעובד צריכה לעמוד על סך 916 ₪ לחודש.
5. לאחר מאמצים מרובים, הנהלת הטכניון הגיעה להסדר עם שלטונות המס לפיו בשנים 2015 ו-2016 העובדים הגרים במרחק העולה על 30 ק"מ מהטכניון, יהיו פטורים מזקיפת שווי ההטבה למס עבור שנים אלו בלבד. לכן זקיפת שווי המס בשכרך לא תבוצע בגין שנים אלו. אולם, יש לדעת, כי המשך הפטור אינו מובטח, והנהלת הטכניון עושה כל מאמץ להמשיך הסדר זה עם שלטונות המס גם לאחר שנת 2016.